《破山寺双头白莲》
宋代·陈掞

湘南夜水风露清，月明耿耿波益平。
婵娟有人步罗袜，琼璫玉佩双娉婷。
可怜玉骨埋藏久，肠断人间无复有。
岂知化作兰若莲，宿契未忘犹并首。
想应快意洗尘缘，不向谢池争取妍。
玻璃盘中净土颊，一心稽首西方仙。
请君以图献天子，当与嘉禾并周史。
毋令寂寞堕空山，泣月辈云清夜残。

作者简介：陈掞，人称颍川丈人。高宗绍兴十三年（一一四三）主管官告院（《宋会要辑稿》职官一一之七一）。二十六年，落致仕，守军器监（《建炎以来系年要录》卷一七五）。二十七年，由太府少卿兼权检正放罢（《宋会要辑稿》职官七○之四八）。与王十朋为忘年交，唱和甚多。事见《梅溪后集》卷二《陈大监用赏梅韵以赠依韵酬之》。今录诗三首。